 Insecurity: Afenifere ní àtúntò nìkan ni ọnà àbáyọ sí ìṣòro Naijiria, kìí ṣe ìpinyà Akọwe apapọ fẹgbẹ Afenifere, Bashorun Seinde Arogbofa ati adari ẹgbẹ Afenifere Renewal Group, ARG, Wale Osun lo sọ ọrọ naa ninu ifọrọwerọ pẹlu BBC Yoruba. Arogbofa ni o di igba ti Naijiria ba pada si bi wọn ṣe n ṣe ijọba laye atijọ, ti rukerudo to n lọ lọwọ, to le kasẹ nilẹ. Àwọn iròyin tì ẹ leè ní ìfẹ síí: O ni o yẹ ki agbegbe kọọkan ni Naijiria ni ọlọpaa tirẹ, eyii ti yoo maa daabo bo awọn eeyan agbegbe rẹ. O ni bi ijọba apapọ ṣe wa gbogbo eto iṣejọba mọya yii, bii ọrọ aje, eto igbanisiṣẹ, eto abo, ati bẹẹ bẹe lọ, lo jẹ ki gbogbo rẹ wọ. Arogbofa ni Ṣe ẹni to wa ni Maiduguri lo fẹ mọ nnkan to n ṣẹlẹ nipa eto abo nibi ju emi ti mo wa nikalẹ ni ipinlẹ Ondo nibi yii lọ? Ẹ wo awọn nnkan to n ṣẹlẹ bayii, bi wọn ṣe n pa awọn eeyan wa ni ipakupa, ti wọn si ṣi awọn bode wa silẹ, ti awọn eeyan kan n wọle lati oke ọya. Gẹgẹ bo ṣe sọ, awọn iroyin ipaniyan lojojumọ lo fa eredi ti awọn kan fi n sọ pe, awọn n fẹ ki Naijiria pinya, ki onikaluku si maa lọ nilọ tirẹ. O ṣalaya pe, irufẹ ijọba ti wọn n ṣe nilẹ Amẹrika, eyi ti wọn n pe ni Federalism ni ẹgbẹ Afenifere n fẹ ki wọn gbe kalẹ ni Naijiria. O ni atunto ti onikaluku ipinlẹ yoo maa bojuto nnkan ini ilẹ rẹ, ti wọn a si maa fi nnkan diẹ-diẹ sọwọ si ijọba apapọ loke. Sunday Igboho fulani ultimatum: Àwọn ará Kebbi àti Zamfara ló n jínígbé ní Oke Ogun- Serik Arogbofa sọ siwaju si pe, gẹgẹ bii ọkan lara awọn to kopa ninu ipade apero ọdun 2014, ko si ọkan ninu aba ti wọn da nibi ipade naa to n lọ bii ẹgbẹta, ti ijọba apapọ mu lo. Agbekalẹ ọlọpaa agbegbe ni yoo yanju ọrọ aabo to mẹhẹ - ARG Ẹwẹ, adari ẹgbẹ ARG, Wale Osun naa ṣọ pe atunto ati ọlọpaa agbegbe ni ọna kan gboogi lati yanju iṣoro Naijiria, paapaa, eto abo to mẹhẹ, ọrọ aje to dẹnukọlẹ ati airiṣẹ ṣe awọn ọdọ. Ṣaaju ni ARG ti kọkọ ke pe Alaafin ilu Oyo, Ọba Lamidi Adeyemi kẹta ati Ooni ti Ile Ife, Ọba Enitan Adeyeye Ogunwusi, Ojaja keji, lati ke si awọn lọbalọba ẹgbẹ wọn, fun ipade apero lori ọna abayọ si iṣoro to n ba Naijiria finra. O ni awọn ke pe awọn Ọba alaye mejeji naa, nitori wọn kii ṣe oloṣelu, wọn si tun jẹ alẹnulọrọ lawujọ. Olugbon of Igbon: Rubber Stamp làwọn aṣòfin àpapọ, wọn kò ṣojú aráàlú Wale Osun ni, bo tilẹ jẹ pe awọn ko lagbara lati da asiko ti awọn ori ade naa yoo ṣepade apero naa, ṣugbọn awọn ti fi iwe ranṣẹ si wọn ki nnkan to bajẹ to kọja bẹẹ. O pari ọrọ rẹ pe, oju ni alakan fi n fi n ṣọri, nitori naa ki awọn eeyan ilu mu eto abo ara wọn ni ọkunkundun. Lẹyin naa lo wa rọ ijọba apapọ lati ṣeto atunto, ko si tun fọwọ si agbẹkalẹ ọlọpaa agbegbe, ki Naijiria le tẹsiwaju. Yorùbá, ẹ má ṣùn o lórí ààbò tó mẹhẹ torí àìláṣọ lọrùn pààká... - ARG lọgun Yoruba ni ailasọ lrun paaka, apero gbogbo ọmọ eriwo lo jẹ nitori iku to ba n pa ojugba ẹni, owe nla lo n pa fun ni. Lójúnà láti wá ojúùtú sí gbogbo ọrọ ètò ààbò tó mẹhẹ, láti orí ìjinigbé, ìdigunjalè, ìkọlù darandaran ni ilẹ Yorùbá, ni ẹgbẹ Afenifere Renewal Group ARG se ké sí àwọn oríadé nilẹ Kaarọ-Oojire. Wọn ké pé Aláàfin Oyo, Ọba Lamidi Adeyemi Kẹta, àti Ọọni ilé Ife, Ọba Adeyeye Enitan Ogunwusi, Ọjájá Keji atawọn oriade mii láti pe ìpàdé àpérò àwọn adari àti aṣojú ilẹ Yorùbá. Àwọn iròyin tì ẹ leè ní ìfẹ síí: Nínú àtẹjáde ti ẹgbẹ náà fi síta ni ọjọ Ajé, tí àkọwé ìpolongo ẹgbẹ náà Kunle Famoriyo sì fọwọsí sàlàyé ogun mẹta tó ṣíji bo orílẹ-èdè Nàìjíríà. Atẹjade naa ni awọn ogun ọhun ni ètò àbò tó mẹhẹ, ọwọn gógó ọja àti àìríṣẹṣe àwọn ọmọ Nàìjíríà. Ó ní èyí sì ń mú ìfàsẹyìn bá ìṣerere ọmọ Yorùbá, èyí sì ló fa ìpè fún ọnà abáyọ àti láti gbárùkù àwọn adarí nínú olóṣèlú. Gẹgẹ bí àtẹjáde naa ṣe sọ  bí àwọn gómìnà Nàìjíría mííràn ṣe ṣe nǹkan tó lààmì laaka tó, síbẹ, òfin ká àwọn mííràn lápá kò láti ṣe ǹkan tó yẹ nidi ipese eto aabo to peye. Amọ ẹgbẹ ARG ni síbẹ, ó di dandan kí àwọn ènìyàn gbé ìgbésẹ lati wa ojutu si bi gbogbo nǹkan ṣe rí yìí. Láti rí ọnà àbáyọ, ó ti di dandan kí àwọn oríadé pé ìpàdé láti pé àwọn ènìyàn jọ fún igbésẹ akin Akomolede ati Aṣa: Kọ ẹkọ si nípa ààlọ nílẹ Yorùbá A ko le má tan ara wa pé ǹkan si dára nilẹ Yorùbá tàbí pé gbogbo ǹkan tí ó n ṣẹlẹ ni ìhà Nàìjíríà tó kù àti àwọn orílẹdè tó yí wa ka yìí, kò kan wá. Lọwọlọwọ ìwà ọdaran ti n peléke síi pẹlú bi ọpọ ṣe ń sálọ kúrò lórílẹ -èdè yìí àti bí òṣì àti iṣẹ ṣe ń pọ si. Ẹgbẹ náà ni àwọn ní ìgbàgbọ pé aṣeyọrí Nàìjíríà níṣe pẹlú ìgbésẹ akin tí àwọn adári bá gbé ní ìhà gúúsù-ìwọ-òòrùn. Wọn sì rọ wọn pé kí wọn wá ààye láti gbé ìgbésẹ yìí fún ànfàni ará ìlú. : Awọn agbagba ilẹ Yoruba kan ti sọ pe, o di igba ti ijọba apapọ ba ṣe atunto si eto iṣejọba Naijiria, ki alaafia to le waye. 